Source: http://docplayer.fi/3523945-Valtion-maksupolitiikka.html
Timestamp: 2018-02-26 00:25:31+00:00
Document Index: 6542119

Matched Legal Cases: ['kko ', 'kko ', 'kko ', 'kko ', 'kko ', 'kko ']

Valtion maksupolitiikka - PDF
Download "Valtion maksupolitiikka"
1 Valtion maksupolitiikka tuloksellisuustarkastuskertomus 11/2015
3 Tuloksellisuustarkastuskertomus Valtion maksupolitiikka valtiontalouden tarkastusviraston tarkastuskertomukset 11/2015
5 Valtiontalouden tarkastusviraston tarkastuskertomus Dnro 156/54/2012 Valtiontalouden tarkastusvirasto on suorittanut tarkastussuunnitelmaansa sisältyneen Valtion maksupolitiikkaa koskeneen tarkastuksen. Tarkastus on tehty tarkastusviraston tuloksellisuustarkastuksesta antaman ohjeen mukaisesti. Tarkastuksen perusteella tarkastusvirasto on antanut tarkastuskertomuksen, joka lähetetään valtiovarainministeriölle, työ- ja elinkeinoministeriölle, maa- ja metsätalousministeriölle ja Valtiokonttorille sekä tiedoksi eduskunnan tarkastusvaliokunnalle ja valtiovarain controller -toiminnolle. Ennen tarkastuskertomuksen antamista valtiovarainministeriöllä, työ- ja elinkeinoministeriöllä, maa- ja metsätalousministeriöllä ja Valtiokonttorilla on ollut mahdollisuus varmistaa, ettei kertomukseen sisälly asiavirheitä, sekä lausua näkemyksensä siinä esitetyistä tarkastusviraston kannanotoista. Tarkastuksen jälkiseurannassa tarkastusvirasto tulee selvittämään, mihin toimenpiteisiin tarkastuskertomuksessa esitettyjen kannanottojen johdosta on ryhdytty. Jälkiseuranta tehdään vuonna Helsingissä 18. kesäkuuta 2015 Ylijohtaja Marko Männikkö Johtava tuloksellisuustarkastaja Klaus Naumanen
7 Tarkastusviraston kannanotot Valtion maksupolitiikan toimivuudella on merkitystä siinä, miten palvelujen tuottamisen rahoitusvastuuta jaetaan kaikkien veronmaksajien ja palvelujen käytöstä maksavien asiakkaiden kesken. Viime vuosikymmeninä on toteutettu useita uudistuksia, jotka ovat vaikuttaneet valtion maksupolitiikkaan, kuten suoritetuotannosta kertyvien maksutulojen määrään, maksutulojen hallinnointiin ja budjetointikäytäntöihin. Tarkastuksen kohteena oli valtion maksupolitiikka ja tarkastuksen tavoitteena oli selvittää, onko maksujen käyttö ohjaus- ja rahoitusvälineenä läpinäkyvää sekä tuloksellista. Valtion maksupolitiikkaselvitykset ajantasaistettava Hallinnonaloilla on laadittu maksupolitiikkaa koskevia selvityksiä 2000-luvun puolivälin tietämillä. Selvityksissä on ongelmalähtöisesti ja ratkaisuhakuisesti käsitelty maksullistamis- ja hinnoitteluperiaatteiden soveltamista hallinnonalan virastojen ja laitosten suoritetuotantoon. Selvityksillä on ollut selvä ohjaava vaikutus maksupolitiikkatoimenpiteisiin. Tarkastuksen perusteella myös muu ministeriöiden maksullista toimintaa koskeva ohjaus on pääsääntöisesti ollut riittävää. Kun organisaatiot, suoritteiden tuotanto- ja luovutustavat sekä toimintaympäristö ovat kuitenkin voimakkaasti muuttuneet viimeksi kuluneiden vuoden aikana, on perusteltua, että jokaiselle hallinnonalalle tehdään ajan tasalla oleva maksupolitiikkaa koskeva selvitys asianomaisen ministeriön ohjauksessa. Selvityksissä tulisi arvioida myös erityismaksulainsäädännön ja veronluonteisia tuloja koskevien säädösten ajanmukaisuus sekä tutkia mahdollisuudet yksinkertaistaa ja vähentää säädöksiä niiltä osin kuin valtion yleinen maksuperustelaki on riittävä maksullisuuden perusteena. Valtion kokonaisetu tulee ottaa huomioon maksupolitiikan toimeenpanossa Lainsäädännössä edellytetään valtion kokonaisedun huomioon ottamista. Tarkastuksessa havaittiin, että maksullista toimintaa harjoittavan viranomaisen näkemys ei aina ole sama kuin valtion kokonaisetu, etenkään jos kyse on liiketaloudellisesta toiminnasta. Joissakin tilanteissa viranomaiset kilpailevat samoista asiakkaista tai saatavilla olevasta rahoituksesta. Siksi on aihetta selvittää, miten valtion kokonaisedusta huolehditaan useaa hallinnonalaa koskevissa asioissa. Eräänä mahdollisuutena voi olla valtioneuvoston yhteistä maksupolitiikkaa koskeva periaatepäätös. Myös strategioiden yhteys maksupolitiikkaan on usein epäselvä ja jäsentymätön. Periaatepäätöksellä olisi mahdollista saavuttaa parempi koordinaatio muihin periaatepäätöksiin ja strategioihin nähden sekä tukea ja vahvistaa hallinnonalojen maksupolitiikkaa ja sen soveltamista käytäntöön.
8 Tarkastusviraston kannanotot Valtion maksullisen toiminnan kokonaisuutta ei tunneta Tarkastuksessa havaittiin, että kokonaiskuvan saaminen maksullisesta toiminnasta talousarvion avulla on vaikeaa. Valtiokonttori on laatinut valtion maksullisesta toiminnasta selvityksiä, joiden avulla saa kokonaiskäsityksen valtion maksullisesta toiminnasta. Kyseinen Valtiokonttorin selvitys on ollut ainoa vuosittain toistuva viranomaisjulkaisu, joka sisältää poikkihallinnollista analyysiä valtion maksutuotoista ja myös kirjanpitoyksikkötason tietoja. Tarkastushavaintojen perusteella selvityksen kaikkia mahdollisuuksia ei ole hyödynnetty. Selvitys tulisi saada näkyvämmin esille ja kiinteämmin liitetyksi talousarviovalmistelun yhteyteen. Selvitys helpottaisi eduskunnan valiokuntien tiedonsaantia ja sitä kautta turvaisi eduskunnan budjettivaltaa. Yhteisrahoitteiseen toimintaan liittyy ongelmia Tarkastushavaintojen mukaan maksuperustelainsäädännön tulkinta on ollut ongelmallista maksullisen toiminnan ja yhteisrahoitteisen taikka muun yhteistoiminnan välillä. Tämän takia yhteisrahoitteista toimintaa ja kustannusten korvaamista koskevia periaatteita tulisi selventää, erityisesti suhteessa valtion maksuperustelain mukaiseen maksulliseen toimintaan. Kirjanpitoyksiköissä on erilaisia käytäntöjä Tarkastuksessa todettiin, että maksujen ja hintojen tunnettuus perustuu erilaisiin käytäntöihin, mutta ne ovat jossain määrin perusteltavissa erilaisilla toimintaympäristöillä ja suoritetuotantotavoilla. Samoin kustannuslaskennassa todettiin vaihtelevia käytäntöjä. Käytännössä kirjapitoyksiköt ovat joutuneet ratkaisemaan kustannuslaskennan kysymyksiä omatoimisesti. Tarkastuksen perusteella on aihetta yhdenmukaistaa maksullisen toiminnan kustannuslaskennan periaatteita. Myös rajanveto julkisoikeudellisten ja markkinasuoritteiden välillä yksittäistapauksissa ei aina ollut selvä. Perusteet yhdenmukaiseen käytäntöön korostuvat silloin, kun suoritetuotannon rakenteet tai itse suoritteet ovat toistensa kaltaisia.
9 Tarkastusviraston kannanotot Tarkastusviraston suositukset Tehdyn tarkastuksen perusteella tarkastusvirasto suosittaa seuraavaa: 1. Päivitettäessä ja laadittaessa maksupolitiikkaselvityksiä tulee arvioida myös erityismaksulainsäädännön ja veronluonteisia tuloja koskevien säädösten ajanmukaisuus sekä tutkia mahdollisuudet yksinkertaistaa ja vähentää säädöksiä. Mikäli hallinnonalalla ei ole aikaisemmin tehtyä maksupolitiikkaselvitystä, tulee harkita tarve toiminnan kokonaisarvioinnille ja ministeriön johdolla tehtävälle maksupolitiikkaselvitykselle. 2. Valtion kokonaisedusta tulee huolehtia, vaikka ministeriöille sekä valtion virastoille ja laitoksille on tarkoituksellisesti jätetty päätösvaltaa maksullisen toimintansa suhteen. Koordinaatiota tarvitaan erityisesti talousarviovalmistelussa, kun suoritetuotannon rakenteet tai itse suoritteet ovat eri hallinnonaloilla toistensa kaltaisia. 3. Valtiovarainministeriön ja Valtiokonttorin tulee tuottaa talousarviovalmisteluun analyyttistä tietoa valtion maksullisesta toiminnasta eduskunnan ja valiokuntatyöskentelyn tietotarpeiden täyttämiseksi. 4. Valtiovarainministeriön tulee selvittää, missä määrin yhteisrahoitteista toimintaa ja kustannusten korvaamista koskevia periaatteita on tarpeen tarkentaa sekä täsmentää rajanvetoa julkisoikeudellisten ja markkinasuoritteiden välillä. 5. Valtiokonttorin tulee jatkaa kustannuslaskennan kehittämistä ja selvittää, missä määrin on tarpeen yhdenmukaistaa maksullisen toiminnan kustannuslaskennan periaatteita. Tämän työn perusteella tulee antaa tarvittavat määräykset ja ohjeet kustannuslaskennan periaatteiden yhdenmukaistamiseksi.
11 Sisällys Tarkastusviraston kannanotot 5 1 Mitä tarkastettiin 11 2 Edistääkö toiminnan ohjausperusta maksujen tehokasta ja läpinäkyvää käyttöä? Maksullista toimintaa ohjataan maksuperustelailla ja erityismaksulainsäädännöllä Kirjanpitoyksiköt pitivät säädösperustaa joustavana Tulosohjauksella on merkitystä lainsäädännön rinnalla Yleisesti ohjaus on riittävää Liikkumavara on melko selvä ja riittävä 33 3 Toteuttaako maksujen käyttö tehokasta, taloudellista ja vaikuttavaa maksupolitiikkaa? Käyttäytymisvaikutusten tavoittelu on vähäistä Talousarvion luettavuus edellyttää perehtyneisyyttä Ministeriökohtaisia maksupolitiikkaselvityksiä tehtiin 2000-luvulla Valtion maksullisesta toiminnasta on saatavilla koottuja numeerisia tietoja 52 4 Onko seuranta- ja arviointitietoa hyödynnetty? Maksujen ja hintojen ajantasaisuudesta on pyritty huolehtimaan Kustannusvastaavuuden ja suoritemäärien seurannassa on vaihtelevia käytäntöjä Toiminnan osittaisarviointeja tehdään, mutta kokonaisarviointi on harvinaista Luottotappiot ovat mahdollisia, mutta niitä voidaan torjua 62 Liite: Miten tarkastettiin 67 Viitteet 71
12 Maksupolitiikan vaikutusalue Eduskunta Valtioneuvosto Valtion talousarvio Ministeriö Lait Bruttobudjetointi Määräraha Virastot ja laitokset Lausunto tai kuuleminen Vaalit Verotuotot Veronluonteiset tulot Verovaroin rahoitetut palvelut Perityillä maksuilla rahoitetut palvelut Maksutuotot Painostus, lobbaus, vaikuttaminen Nettobudjetointi Suoritteen/palvelun käyttäjät Yksilö Perhe Yhteisö Parlamentaarinen vaikutustapa maksupolitiikkaan Määräraha tai tuloarvio viranomaisen budjettitaloudessa Maksullisen toiminnan nettobudjetoitu toimintamenomääräraha tai toimintatuloarvio viranomaisen budjettitaloudessa Vakiintuneita vaikutustapoja maksupolitiikkaan Määräraha viranomaisen toimintaan Perityillä maksuilla rahoitetut palvelut Maksupolitiikkaan vaikuttava lausunto- tai kuulemismenettely Maksupolitiikan vaikutusalueen raja on epäselvä: tulkinta vaihtelee näkökulman ja tarkastelutason mukaan
13 1 Mitä tarkastettiin Veroa ja maksua voidaan pitää toisilleen vaihtoehtoisina rahoitustapoina. Hyvällä veropolitiikalla ja verojärjestelmällä on yleisesti käytössä olevia tunnuspiirteitä. Hyvä maksupolitiikka ja sen hyvän toimeenpanon tunnuspiirteet ovat sen sijaan vähemmän käsitelty aihepiiri. Maksupolitiikka voidaan ymmärtää osaksi finanssipolitiikkaa. Toisaalta maksupolitiikka voidaan nähdä myös ohjauskeinona, jolloin tarkoitus on ohjata toimijoiden käyttäytymistä tavoiteltujen asiakas- tai ulkoisvaikutusten aikaansaamiseksi. Valtion talouden, kansalaisten perusoikeuksien ja yhteiskunnallisten vaikuttavuustavoitteiden näkökulmasta merkitystä on paitsi valtion omilla maksutuloilla myös välillisesti sillä, miten kunnallisten palvelujen tuottamisen rahoitusvastuuta jaetaan valtion, kuntien ja palveluja käyttävien asiakkaiden kesken. Maksupolitiikan sisällöstä ei ole yksiselitteistä tulkintaa ja sen vaikutusalueen raja eri toimijoiden kesken on epäselvä. Maksupolitiikan tulkinta vaihtelee näkökulman ja tarkastelutason mukaan. Valtiontalouden tarkastusviraston tuloksellisuustarkastuksissa maksupolitiikkaa tai maksullista toimintaa on edellisen kerran käsitelty eräitä valvontamaksuja koskeneessa tarkastusviraston kertomuksessa vuodelta Lisäksi tarkastusvirastossa on vuoden 2014 tilintarkastuksen yhteydessä suoritettu useassa kirjanpitoyksikössä valtion maksuperustelain (150/1992) mukaiseen liiketaloudelliseen maksulliseen toimintaan kohdistuvia laillisuustarkastuksia. Valtion virastojen ja laitosten maksullista toimintaa sääntelevä valtion maksuperustelaki tuli voimaan Viranomaisen maksulliseen suoritetuotantoon sovelletaan maksuperustelakia, jos suoritteiden maksullisuudesta ei ole muussa laissa tai laissa olevan valtuutuksen nojalla (erityislaki) annettu maksuperustelaista poikkeavia säännöksiä. Maksuperustelakia säädettäessä tavoitteena oli uudistaa valtion maksullisen toiminnan lainsäädäntöä siten, että se mahdollistaa tulosbudjetoinnin ja -ohjauksen periaatteiden ja menettelytapojen käyttöönoton valtion maksullisessa toiminnassa. Lisäksi pyrkimyksenä oli selkeyttää ja yksinkertaistaa lainsäädäntöä. Lähtökohtana oli säätää maksuja koskeva yleislaki, joka soveltuu mahdollisimman monille viranomaisille määrittelemällä perustuslain edellyttämät maksullisuuden yleiset perusteet. Politiikka-termillä viitataan yleisesti yhteisesti sovittujen arvojen, periaatteiden ja linjausten esittämiseen. Maksupolitiikalla 2 viitataan tässä tarkastuksessa ennalta valtioneuvoston tasolla asetettuihin arvoihin, periaatteisiin ja linjauksiin, joiden tulisi toteutua hallinnon maksupolitiikkatoimenpiteissä tai niiden vaikutuksina. Tarkoitetun maksupolitiikan sisältöä voidaan avata normiperustasta ja eritasoisista ohjausasiakirjoista. Maksupolitiikkaa käsitellään tässä tarkastuksessa sekä laaja-alaisena, koko valtioneuvoston maksupolitiikkana että toisaalta hallinnonalatasoisena maksupolitiikkana, jota valtion viranomaiset toimeenpanevat ja toteuttavat maksullisessa toiminnassaan. Valtion maksullisen toiminnan laajuus on vuodesta 1991 vuoteen 2004 kaksinkertaistunut 1,3 miljardin euron tasolle, jossa se on suurin piirtein pysynyt vuoteen 2013 saakka. Vuonna 2004 maksullista toimintaa harjoitti 117 tilivirastosta 115 tilivirastoa, joista merkittävää (yli 10 miljoonaa euroa) toi- 11
14 mintaa oli 30 tilivirastolla. 3 Vuoteen 2012 mennessä kirjanpitoyksiköiden (entisten tilivirastojen) lukumäärä oli vähentynyt lähes puoleen, mutta maksutulojen kokonaismäärä oli edelleen noin 1,3 miljardin euron tasolla. Maksullista toimintaa harjoitti 63 kirjanpitoyksiköstä 58 kirjanpitoyksikköä, joista merkittävää (yli 10 miljoonaa euroa) toimintaa oli 24 kirjanpitoyksiköllä. 4 milj Julkisoikeudelliset suoritteet Markkinasuoritteet Erityislakien nojalla hinnoitellut suoritteet Kuvio 1: Maksullisen toiminnan tuotot suoriteryhmittäin vuosina (Lähde: Valtiokonttori, Tietoja valtion maksullisesta toiminnasta 2012) Koska valtion toimintoja on 1990-luvulla siirretty budjettitalouden ulkopuolelle liikelaitostamisen ja yhtiöittämisen myötä, on maksullinen toiminta tosiasiallisesti laajentunut yli kaksinkertaiseksi vuoden 1992 maksuperustelain voimaantulon jälkeen. Kehitys on organisaatiomuutosten ja muiden hallinnollisten järjestelyjen myötä jatkunut 2000-luvulla niin, että budjettitalouteen kuuluvien kirjanpitoyksiköiden lukumäärä on pienentynyt lähes puolella, mutta maksutulojen määrä on pysynyt samalla tasolla. Toisin sanoen pienempi määrä kirjanpitoyksiköitä tuottaa 2010-luvulla saman rahamäärän vuositasolla kuin kymmenen vuotta aikaisemmin. Vuosina maksutulojen suhde on myös muuttunut: julkisoikeudellisten suoritteiden suhteellinen osuus on kasvanut lähes kaksinkertaiseksi, mark- 12
15 kinasuoritteiden osuus on laskenut ja erityslakien mukaiset suoritteet ovat säilyneet lähes ennallaan. Tarkastuksen pääkysymys on muotoiltu seuraavasti: Onko maksujen käyttö ohjaus- ja rahoitusvälineenä läpinäkyvää ja tuloksellista? Tarkastuksen tiedonhankinta on toteutettu valtion keskuskirjanpidon varainhoitovuoden 2012 tietojen perusteella tehdyn otannan avulla valitsemalla kohteiksi 14 kirjanpitoyksikköä tietyillä kriteereillä. Kriteerit ja tarkastuskysymykset on tarkemmin esitetty liitteessä Miten tarkastettiin. Kohteiksi valitut kirjanpitoyksiköt 5 ovat: valtiovarainministeriö (VM), Valtiokonttori (VK), Tullihallitus (Tulli), Verohallinto, Väestörekisterikeskus (VRK), Etelä-Suomen aluehallintovirasto (ESavi), Maa- ja metsätalousministeriön tietopalvelukeskus (MMMtike), Maanmittauslaitos (MML), Maaja elintarviketalouden tutkimuskeskus (MTT), Teknologian tutkimuskeskus VTT (VTT), Patentti- ja rekisterihallitus (PRH), Tekes - teknologian ja innovaatioiden kehittämiskeskus (TEKES), Kilpailuvirasto (Kivi) sekä Energiamarkkinavirasto (EMV). Mainittuihin kirjanpitoyksiköihin on tehty tarkastuskäynnit kesä-syyskuussa Tarkastuksen tiedonhankinnassa on perehdytty maksullista toimintaa käsitteleviin asiakirjoihin, minkä ohella tarkastuskäynneillä on haastateltu kohteeksi valittujen kirjanpitoyksiköiden maksulliseen toimintaan osallistuneita asiantuntijoita. Valtiovarainministeriö ja Valtiokonttori ovat tarkastuksessa sekä kirjanpitoyksiköinä että myös ohjaavina tahoina, joten näissä kahdessa on haastateltu myös niitä henkilöitä, jotka osallistuvat koko valtion maksullisen toiminnan ohjaukseen. 13
16 Taulukko 1: Tarkastuskohteiden suuruusluokat maksutulojen mukaan vuonna Maksutulot lainsaadännön mukaan ryhmiteltynä Kredit kirjaukset 2012 valtion keskuskirjanpidon mukaan KIRJANPITOYKSIKKÖ MAKSUPERUSTELAKI ERILLISLAIT VALTIOVARAINMINISTERIÖN HALLINNONALA liiketaloudelliset suoritteet julkisoikeudelliset suoritteet liiketaloudelliset suoritteet julkisoikeudelliset suoritteet kaikki yhteensä ja vuokrat Valtiovarainministeriö Valtiokonttori Tullihallitus Verohallinto Väestörekisterikeskus Etelä-Suomen aluehallintovirasto MAA- JA METSÄTALOUSMINISTERIÖN HALLINNONALA Maa- ja metsätalousministeriön tietopalvelukeskus Maanmittauslaitos Maa- ja elintarviketalouden tutkimuskeskus TYÖ- JA ELINKEINOMINISTERIÖN HALLINNONALA Teknologian tutkimuskeskus VTT Patentti- ja rekisterihallitus Tekes - teknologian ja innovaatioiden kehittämiskeskus Kilpailuvirasto Energiamarkkinavirasto SELITE Suurin neljännes (75 %-piste ja sen ylittävät) yli yli yli yli yli Keskimmäiset (75 %-pisteen alittavat ja 25 %-pisteen ylittävät) Pienin neljännes (25 %-piste ja alittavat) alle alle alle alle alle Tuotot maksuperustelain mukaisista liiketaloudellisista suoritteista liikekirjanpidon tili 300 Tuotot maksuperustelain mukaisista julkisoikeudellisista suoritteista liikekirjanpidon tili 301 Tuotot erillislakien mukaisista liiketaloudellisista suoritteista liikekirjanpidon tili 302 Tuotot erillislakien mukaisista julkisoikeudellisista suoritteista liikekirjanpidon tili 303 Kaikki yhteensä + vuokrat = liikekirjanpidon tilit (vuokrat ja käyttökorvaukset) KAIKKI HALLINNONALAT KAIKKI KP-YKSIKÖT YHTEENSÄ Sijaluku ja suurin tuotto järjestettäessä suurimmasta pienimpää Keskiarvo Mediaani Pienin tuotto (havaintoja luokassa yhteensä kpl)
18 2 Edistääkö toiminnan ohjausperusta maksujen tehokasta ja läpinäkyvää käyttöä? Valtion viranomaisten maksullinen toiminta pohjautuu pitkälti yleiseen maksuperustelakiin, mutta sen rinnalla on edelleen joukko erityismaksulakeja. Vaikka tarkastushavaintojen mukaan maksuperustelaki ja sen nojalla annettavat kirjanpitoyksikkökohtaiset maksuasetukset ovat riittävän joustavia, olisi aihetta arvioida uudestaan erityismaksulainsäädännön perustelujen ajanmukaisuutta ja erityismaksulainsäädännön tarvetta. Tulosohjaus on lainsäädännön ohella keskeinen maksullisen toiminnan ohjausväline, mutta taustalla vaikuttavat muun muassa aikaisemmin tehdyt maksupolitiikkaselvitykset. Sen sijaan strategioiden yhteys maksupolitiikkaan on usein epäselvä ja jäsentymätön. Kokonaisuudessaan tarkastushavaintojen mukaan ohjaus on yleisesti riittävää, mutta yksittäisissä asioissa kaivataan tarkempaa ohjausta. Näitä osa-alueita ovat muun muassa kustannuslaskentaa koskeva ohjeistus ja opastus sekä maksuperustelainsäädännön tulkinta tietyissä tilanteissa. 2.1 Maksullista toimintaa ohjataan maksuperustelailla ja erityismaksulainsäädännöllä Osakysymyksen I Edistääkö toiminnan ohjausperusta maksujen tehokasta ja läpinäkyvää käyttöä? mukaisesti tarkastuksessa selvitettiin 1. kirjanpitoyksikön maksulliseen toimintaan kuuluvan suoritetuotannon säädösperustaa 2. säädösperustan merkittävyyttä 3. annettua ohjausta 4. ohjauksen merkittävyyttä. Lisäksi viidentenä asiana käytiin läpi kirjanpitoyksiköiden liikkumavaraa sekä tehtävien, työnjaon ja toimivallan selkeyteen liittyviä seikkoja. Näiden osalta käytiin läpi ne säädökset, jotka kirjanpitoyksiköiden mukaan olivat merkittäviä niiden maksullisen toiminnan säädösperustana. Vastaavasti selvitettiin kirjanpitoyksiköiden näkemyksiä maksullisen toiminnan ohjausmenettelystä ja sen merkittävyydestä. Keskeiset säädökset Suomen perustuslain (731/1999, 81 2 mom.) mukaan valtion viranomaisten virkatoimien, palvelujen ja muun toiminnan maksullisuuden sekä maksujen suuruuden yleisistä perusteista säädetään lailla. Maksullisuuden yleiset perusteet sisältävät sen, mistä virkatoimista, palveluista tai muusta toiminnasta maksu voidaan periä. Maksujen suuruuden yleiset perusteet sisältävät sen, millä tavoin maksujen suuruus määräytyy. 17
19 Valtion maksuperustelainsäädäntö uudistettiin 1990-luvun alussa. Tuolloin voimassa ollut valtion maksuperustelaki (980/1973) katsottiin tarpeelliseksi uudistaa kokonaan. Valtion virastojen ja laitosten maksullista toimintaa sääntelevä nykyinen maksuperustelaki (150/1992) on yleislaki, joka tuli voimaan Uudistuksen keskeisenä tavoitteena oli keventää ylempien valtion hallinnon elinten tehtävämäärää, lisätä ministeriöiden merkitystä hallinnonalansa ohjaajana ja vahvistaa viranomaisen asemaa sen toiminnasta päätettäessä. Samalla pyrittiin myös selkiyttämään ja yksinkertaistamaan lainsäädäntöä. Viranomaisen maksulliseen suoritetuotantoon sovelletaan maksuperustelakia, jos suoritteiden maksullisuudesta ei ole muussa laissa tai laissa olevan valtuutuksen nojalla (erityislaki) annettu maksuperustelaista poikkeavia säännöksiä. Erityismaksulainsäädäntöä on tarkastuskohteiden osalta käsitelty erikseen jäljempänä. Maksuperustelain ja eräiden maksuja koskevien erityislakien nojalla on annettu asetuksia ja edelleen hallinto- eli normipäätöksiä. Maksuperustelaki sisältää yleissäännökset valtion virastojen ja laitosten tuottamien suoritteiden maksullisuudesta ja hinnoitteluperiaatteista. Kukin ministeriö päättää lain nojalla hallinnonalansa virastojen ja laitosten maksullisista suoritteista sekä niiden hinnoista ja hinnoitteluperusteista. Maksullisuus- ja hinnoitteluperiaatteet on laissa säädetty joustavaan muotoon. Maksuperustelain periaatteiden mukaan valtion maksut voidaan jakaa kolmeen ryhmään. Ensimmäisen ryhmän muodostavat maksuperustelain 3 :n 2 kohdassa tarkoitetut julkisoikeudelliset suoritteet eli suoritteet, joiden kysyntä perustuu lakiin tai asetukseen ja joiden tuottamiseen viranomaisella on tosiasiallinen yksinoikeus. Maksuperustelain lähtökohtana on, että laissa tarkoitettu viranomaisen suoritetuotanto tehdään hakijan, palvelun tai tavaran ostajan taikka asian vireille panijana olevan yksityisen tahon aloitteesta. Lain mukaan suoritteen tulee olla maksullinen etenkin silloin, kun myös muu valtion viranomainen tuottaa sitä tai siihen verrattavaa suoritetta maksullisena tai kun suoritteen tuottaminen liittyy vastaanottajan taloudelliseen toimintaan. Maksuperustelain 6 :n 1 momentin mukaan julkisoikeudellisesta suoritteesta valtiolle perittävän maksun suuruuden tulee vastata suoritteen tuottamisesta valtiolle aiheutuvien kokonaiskustannusten määrää (omakustannusarvoa). Toisen suoriteryhmän muodostavat maksuperustelain 7 :n 1 momentin mukaiset muut kuin julkisoikeudelliset suoritteet, joita vakiintuneen käytännön mukaan kutsutaan yleisesti markkinasuoritteiksi tai liiketaloudellisesti hinnoitelluiksi suoritteiksi, koska maksuperustelain mukaan muiden suoritteiden hinnoista päätetään liiketaloudellisin perustein. Kolmannen suoriteryhmän muodostavat maksuperustelain 7 :n 2 momentissa (150/1992; muutettu 961/1998) tarkoitetut suoritteet, joiden tuottamiseen valtion viranomaisella on tosiasiallinen yksinoikeus. Näitä kutsutaan yleensä monopolisuoritteiksi. Monopolisuoritteesta perittävä hinta saadaan määrätä niin, että se vastaa suoritteen omakustannusarvoa. 6 Tällä suoritteiden ryhmittelyllä on maksuperustelain ohjaamassa järjestelmässä merkitystä sovellettavan hinnoittelu- tai maksuperusteen valinnassa, perusteiden tarkemman ohjauksen järjestämisessä ja päätösvallan järjestämisessä. Samoin ryhmittelyllä on merkitystä maksua koskevan muutoksenhaun ja ristiriitaisuuksien käsittelyssä ja siinä, mitä lakia sovelletaan maksujen pakkoperintään ja missä järjestyksessä. 18
20 Maksuperustelain 5 :ssä on lisäksi määritelty maksuttomat suoritteet, joita voidaan pitää neljäntenä lain määrittelemänä suoriteryhmänä. Mainitussa säännöksessä lueteltujen suoritteiden tulee olla maksuttomia, jollei suoritteen maksullisuudelle ole erityistä syytä. Maksuperustelain määritelmien mukaan lain soveltamisalan ulkopuolelle jäävät valtion toiselle viranomaiselle tuotetut suoritteet, ellei kyseisiä suoritteita tuota myös muu toimija. 7 Maksuperusteasetuksessa (211/1992) on puolestaan säädetty suoritteen omakustannusarvoon luettavista kustannuksista, Valtiokonttorin oikeudesta antaa tarkempia ohjeita ja määräyksiä omakustannusarvon laskemisesta ja maksullisen toiminnan kustannusvastaavuuslaskelmasta (1 ). Lisäksi asetuksessa määrätään julkisoikeudellisten suoritteiden maksujen perintämenettelystä ja maksun suorittamisesta (2 5 ). Säädösten tavoitteista Maksuperustelakia säädettäessä tavoitteena oli uudistaa valtion maksullisen toiminnan lainsäädäntöä siten, että se mahdollistaa tulosbudjetoinnin ja -ohjauksen periaatteiden ja menettelytapojen käyttöönoton valtion maksullisessa toiminnassa. Tavoitteena oli myös selkeyttää toimivaltaa maksullisen toiminnan alueella. Keinoina tässä olivat ensinnäkin ministeriöiden tehtävien keventäminen, toiseksi ministeriöitä alemman tason toimijoiden toimivallan lisääminen ja lisäksi viranomaisen aseman vahvistaminen sen toiminnasta päätettäessä. Lisäksi maksuperustelain pyrkimyksenä oli selkeyttää ja yksinkertaistaa lainsäädäntöä. Lähtökohtana oli säätää maksuja koskeva yleislaki, joka soveltuu mahdollisimman monille viranomaisille määrittelemällä hallitusmuodon 62 :n (sittemmin Suomen perustuslain 731/ :n 2 mom.) edellyttämät maksullisuuden yleiset perusteet. 8 Maksuperustelailla pyrittiin hallituksen esityksen (HE 176/1991 vp.) mukaan myös siihen, että suoritetuotantoon voitaisiin soveltaa liiketaloudellisia periaatteita. Lain perustelujen mukaan maksullisuus vaikuttaa asiakkaan ja toimintaa harjoittavan yksikön käyttäytymiseen ja yksikön ohjattavuuteen. Taustaoletuksena on kyseisessä hallituksen esityksessä todettu myös, että kun asiakas joutuu suoritteen saadakseen tekemään taloudellisia uhrauksia, hän myös harkitsee perusteellisemmin suoritteen tarpeellisuutta tai vaihtoehtoisia ratkaisuja. Tämän ohella asiakkaan kiinnostus suoritteen laatuun ja palvelutasoon kasvaa. Lisäksi toimintaa harjoittava yksikkö on riippuvainen tuotteiden menekistä, ja tätä kautta yksikölle syntyy paineita kehittää myös toiminnan taloudellisuutta ja vaikuttavuutta. 9 Maksullisuus vaikuttaa myös toiminnan ohjattavuuteen, kun toiminnasta ja sen tuloksista saadaan määrällistä ja yhteismitallista tietoa. Lain perustana on näin ollen hallinnonalakohtainen/kirjanpitoyksikkökeskeinen tuloksellisuusajattelu. Lakiuudistusta on perusteltu myös sillä, että maksut voidaan määrätä joustavammin ja taloudellisemmin. Myös asiakasnäkökulmasta yksilöllisempi palvelu tulisi esityksen mukaan mahdollistaa siirtymällä kaavamaisesta maksujen määräämisestä joustavampiin menettelyihin. Liiketoiminnan luonteisessa toiminnassa tuotanto voitaisiin näin uudistaa asiakaslähtöisesti. Valtiosektorilla yksityistämisen kehityskulku näyttää 1990-luvulla noudattaneen mallia, jossa viraston tai laitoksen toimintamenomomentin bruttobudjetoinnista on siirrytty ensi vaiheessa nettobudjetointiin. Tämän jälkeen 19
21 toiminnot, jotka eivät edellytä julkista valtaa, on järjestetty liikelaitoksen toiminnaksi, edelleen valtion osakeyhtiöksi ja mahdollisesti tämän jälkeen omistuksesta kokonaan luopumiseksi. Sittemmin 2000-luvun lopulta alkaen liikelaitoksista on vähitellen luovuttu. 10 Valtion maksuperustelain soveltamisalalla viranomaisella ei ole toimivaltaa sopia hallintosopimuksella tai yksityisoikeudellisella sopimuksella maksuperustelain säännöksistä poikkeavasti. 11 Kun julkisoikeudellisesta suoritteesta määrätään perittäväksi maksu, peritään maksuperustelain mukaan vastaava maksu myös valtion viranomaiselta, jollei muuhun menettelyyn ole erityistä syytä (6 4 mom.) Tällä säännöksellä on pyritty selventämään viranomaisten työnjakoa, saamaan esille piilokustannukset, kohdistamaan kustannukset aiheuttamisperiaatteen mukaisesti oikealle viranomaiselle ja näin saamaan muun muassa nettobudjetointi toimimaan oikein. Tarkoituksena oli myös karsia viranomaisten väliset tarpeettomat ilmaispalvelut ja vähentää näin valtion tehtäviä. Maksuperustelain pysyvyydestä Valtion maksuperustelain säätämisen yhteydessä eduskunta edellytti hallituksen seuraavan maksuperustelain soveltamisen vaikutuksia hallintoon ja kansalaisten asemaan sekä tarvittaessa ryhtyvän mahdollisesti syntyvien epäkohtien poistamiseksi tarvittaviin toimenpiteisiin. 12 Valtiovarainministeriö asettikin laajahkon seurantaprojektin, jonka tehtäväksi annettiin selvittää muun muassa maksuperustelain tavoitteiden toteutumista sekä lain vaikutuksia virastojen toiminnan rahoitukseen, suoritteiden kysyntään, maksullisen toiminnan laajuuteen ja henkilöstöön. Tämän jälkeen valtiovarainministeriön budjettiosasto asetti selvitysmiehen, jonka tehtävänä oli selvittää valtion perimiin maksuihin liittyvät ongelmakohdat ja esittää toimenpide-ehdotuksensa. Selvitysmiehen tuli työssään ottaa huomioon edellä selostetun seurantaprojektin loppuraportissa esitetyt ja valtiontilintarkastajain kertomuksessa vuodelta 1995 esitetyt kannanotot. 13 Vuonna 1997 valmistuneessa selvitysmiehen raportissa todettiin, että yleisohjauksella olisi mahdollista yhtenäistää suoritetyyppitasolla maksuperustelain soveltamisessa syntynyttä epäyhtenäistä maksullisuus- ja hinnoittelukäytäntöä. 14 Selvityksen seurauksena maksuperustelakia muutettiin vuonna 1998 lisäämällä siihen säännökset (12 a ) valtiovarainministeriön oikeudesta antaa yleisiä soveltamisohjeita suoritteiden maksullistamiseen sekä hinnoitteluun sovellettavista yleisistä periaatteista (yleisohjausvaltuus). Valtiovarainministeriö on käyttänyt yleisohjausvaltuutta kaksi kertaa (maksujen euromuutokset ja julkisuuslain täytäntöönpano). 15 Lakiin lisättiin myös maksun määräämistä ja muutoksenhakua koskevat säännökset (11 a b ). Samalla markkinasuoritteiden hinnoitteluperiaatteita monipuolistettiin (7 2 3 mom.) monopolisuoritteiden osalta eli silloin, kun kysymys on suoritteesta, jonka tuottamiseen viranomaisella on tosiasiallinen yksinoikeus. Maksuperustelakia on muutettu sen antamisen jälkeen kuusi kertaa (348/1994; 749/1996; 961/1998; 721/2000; 546/2006 ja 607/2007). Osa muutoksista on lähinnä täydennyksiä ja täsmennyksiä, joten lakia voidaan luonnehtia kohtalaisen pysyväksi ja sen voidaan olettaa olevan suhteellisen toimiva. 20
22 Erityismaksulainsäädäntö Maksuperustelaki on luonteeltaan yleislaki. Tämä käy ilmi lain 2 :n 1 momentista, jossa todetaan: Jos muulla lailla tai laissa olevan valtuutuksen nojalla annetaan tästä laista poikkeavia säännöksiä, noudatetaan niitä tämän lain sijasta. Käytännössä näitä maksuperustelain säännöksiä syrjäyttäviä lakeja kutsutaan erityismaksulainsäädännöksi. Erityismaksulaeissa suorite voi olla määritelty jo lakitasolla, toisin kuin maksuperustelaissa. Näin ollen erityismaksulaki jättää toimintayksiköille lähtökohtaisesti vähemmän liikkumavaraa suoritteiden määrittelyyn kuin maksuperustelaki, jossa sääntely on yleistasoista. Joissakin erityislaeissa on todettu, että suoritteista ei peritä täyttä maksua tai hintaa. Erityismaksulakien mukaisista suoritteista suurin osa on luonteeltaan julkisoikeudellisia suoritteita. Valtion maksuperustelakia säädettäessä tavoitteena oli säätää maksuja koskeva yleislaki, joka olisi soveltunut mahdollisimman monelle viranomaiselle. Tästä huolimatta suoritehinnoittelu perustuu usein erityismaksulainsäädännössä oleviin maksusäännöksiin, joiden hinnoitteluperiaatteet poikkeavat maksuperustelain periaatteista. Varsinkin oikeusministeriön, opetus- ja kulttuuriministeriön, maa- ja metsätalousministeriön, liikenneja viestintäministeriön, työ- ja elinkeinoministeriön ja ympäristöministeriön hallinnonaloilla on runsaasti erityismaksulainsäädäntöä. Näin ollen tavoite sääntelyn yksinkertaistamisesta ja selkeyttämisestä ei ole välttämättä toteutunut tavoitellussa laajuudessa. Usein perusteena ovat yhteiskuntapoliittiset tavoitteet, joiden toteuttamiseen maksuperustelakia ei ole katsottu tarkoituksenmukaiseksi. Yleisenä oikeus- ja säädöspoliittisena periaatteena sääntelyssä pyritään mahdollisimman laajasti turvautumaan yleislainsäädäntöön ja välttämään poikkeamista siitä. Tausta-ajatuksina ovat pyrkimys eri toimijoiden, kuten kansalaisten ja yritysten, yhtenäiseen ja yhdenvertaiseen kohteluun sekä pyrkimys hallittavaan ja ymmärrettävään sääntelyyn. Valtiovarainministeriö on eri yhteyksissä korostanut tarvetta sellaisten periaatteiden määrittelyyn, joiden perusteella ratkaistaan maksuja koskevien erityissäännösten tarve silloin, kun vanhaa lainsäädäntöä tarkastellaan uudelleen tai harkittavaksi tulee maksujen järjestäminen uudella tavalla. Tällaisina periaatteina ministeriö on tuonut esille seuraavat: 16 Maksuperustelain mukainen järjestelmä ei ole soveltuva. Soveltumattomuus voi tulla kysymykseen esimerkiksi silloin, kun viranomainen luovuttaa suoritteita oma-aloitteisesti tai suoritteita luovutetaan yksityisen toimesta myös muille yksityisille tahoille. Oikeusvarmuuden lisäämiseksi ja maksuperusteiden soveltamisen helpottamiseksi on tarpeen määritellä maksuperustelakia tarkemmin tai yksiselitteisemmin lain tasolla suoritteiden luokittelu kollektiivisuoritteisiin, julkisoikeudellisiin suoritteisiin, monopolisuoritteisiin ja liiketaloudellisesti hinnoiteltaviin suoritteisiin sekä tähän liittyen sovellettavaksi tuleva hinnoitteluperuste. Perustellusta syystä on tarve poiketa pysyvästi maksuperustelain mukaisista hinnoitteluperusteista tai maksuperustelain mukaisesta maksullisuuden ohjausjärjestelmästä. Erityismaksulaki jättää toimintayksiköille vähemmän liikkumavaraa Tavoite sääntelyn yksinkertaistamisesta ja selkeyttämisestä ei ole toteutunut tavoitellussa laajuudessa 21
23 Valtiovarainministeriön mukaan se, että maksuperustelain voimaantulon jälkeen ei ole ryhdytty perimään maksua suoritteesta, ei merkitse sitä, ettei maksullisuutta voisi tai olisi jopa velvollisuus ottaa käyttöön maksuperustelain mukaisesti sitä varhaisempien lakien mukaisten suoritteiden hinnoittelussa. Tämän tarkastuksen kohteena olevissa kirjanpitoyksiköissä on sovellettu muun muassa seuraavia maksuihin vaikuttavia lakeja: laki uusjakojen tukemisesta (24/1981) kiinteistörekisterilaki (392/1985) laki valtion lainanannosta sekä valtiontakauksesta ja valtiontakuusta (448/1988) laki patentti- ja rekisterihallituksen suoritteista perittävistä maksuista (1032/1992) laki kiinteistötoimitusmaksusta (558/1995) laki metallirahasta (216/1998) laki kiinteistötietojärjestelmästä ja siitä tuotettavasta tietopalvelusta (453/2002) laki eräiden ennakkoratkaisujen maksuperusteista (1209/2006) laki väestötietojärjestelmästä ja Väestörekisterikeskuksen varmennepalveluista (661/2009) laki harmaan talouden selvitysyksiköstä (1207/2010). Eräät veronluonteiset tulot Valtion talousarvioon sisältyy joukko maksutuloja, jotka budjetoidaan tuloarvioina osastoon 11. Verot ja veronluonteiset tulot. Joitakin vastaa-van tyyppisiä maksuja on budjetoitu myös osastoon 12. Sekalaiset tulot. Yhteistä näille maksutuloille on maksukohtainen lainsäädäntö ja se, että ne liittyvät jonkun tietyn viranomaistoiminnan tai palvelun käyttöön. Tyypillistä on myös se, että vastaavia menoja on budjetoitu asianomaisen ministeriön pääluokkaan menomomentille. 17 Kyse on valtion talousarvioon otettavien tiettyjen tulojen ja menojen sitomisesta toisiinsa eli affektaatiosta. 18 Perustuslaki asettaa verolaille tiukemmat sisältövaatimukset verrattuna erityismaksulainsäädäntöön. Verolain tulee perustuslain (81 1 mom.) mukaan sisältää säännökset verovelvollisuuden ja veron suuruuden perusteista sekä verovelvollisen oikeusturvasta. Kuten aikaisemmin on selostettu, maksuperustelailla säädetään valtion viranomaisten virkatoimien, palvelujen ja muun toiminnan maksullisuuden sekä maksujen suuruuden yleisistä perusteista. Erityismaksulailla voidaan säätää jo lain tasolla yksityiskohtaisemmin suoritteesta ja sen maksuperusteesta. Vero- ja maksulaille perustuslaissa asetetut vaatimuserot selittyvät omaisuuden suojaan, yksilöiden oikeuksista ja velvollisuuksista säätämiseen ja eduskunnan finanssivaltaan liittyvillä näkökohdilla. 19 Vuonna 2012 valtion talousarviossa oli budjetoitu veronluonteisia tuloja kuudelle eri momentille sekä tiettyjä MMM:n hallinnonalan maksuja sekalaisiin tuloihin niin ikään kuudelle eri tulomomentille
24 Taulukko 2: Veronluonteisia tuloja valtion talousarviossa varainhoitovuonna 2012 ja niiden säädösperusta. Maksu Säädös Tulomomentti Menomomentti TA 2012 (1000 ) Lästimaksut L lästimaksusta (189/1936) ja A lästimaksusta (468/1954) Rataverot RataveroL (605/2003) Eräät viestinnän maksut ViestintämarkkinaL (393/2003), Sähköisen viestinnän tietosuojal (516/2004), PostiL (415/2011), L televisio- ja radiotoiminnasta (744/1998), L vahvasta sähköisestä tunnistamisesta ja sähköisistä allekirjoituksista (617/2009) ja L eräiden radiotaajuuksien huutokaupoista (462/2009) L lentoliikenteen valvontamaksusta (1249/2005) Väylämaksut VäylämaksuL (1122/2005) Öljyjätemaksu L öljyjätemaksusta (894/1986) Kasvinjalostusmaksut L kasvinjalostustoiminnan edistämisestä (896/1977) ja L kasvinjalostajanoikeudesta (1279/2009) Tenojoen kalastusmaksut Hirvieläinten metsästysmaksut Sopimus Tenojoen kalastuspiirin yhteisestä kalastussäännöstä (SopS 94/1989) L riistanhoitomaksusta ja pyyntilupamaksusta (616/1993) Viehekalastusmaksut KalastusL (286/1982) Lentoliikenteen valvontamaksu Kalastuksenhoitomaksut Riistanhoitomaksut KalastusL (286/1982) 88 ja 91 c :t L riistanhoitomaksusta ja pyyntilupamaksusta (616/1993) Yhteensä veronluonteisten tulojen tuotto (muut verotulot mukaan lukien) on ollut vuosina noin miljoonan euron tasolla. 21 Edellä mainittujen MMM:n sekalaisten tuloarvioiden yhteismäärä oli 24,6 miljoonaa euroa vuonna Yhteensä näiden veronluonteisten tulojen määrä oli noin 10 prosenttia maksullisen toiminnan tuloihin verrattuna vuonna Ministeriöitä, joilla tällaisia tulomomentteja oli vuonna 2012, olivat maa- ja metsätalousministeriö, liikenne- ja viestintäministeriö ja ympäristöministeriö. Oheisessa taulukossa on esitetty talousarviossa eritellyt veronluonteiset tulot ja niiden säädösperusta. Tämän tarkastuksen kohteena olevissa kirjanpitoyksiköissä on ainakin seuraavia veronluonteisia maksuja: sähkö- ja maakaasuverkkomaksut 22 säätiön valvontamaksu 23 teollisoikeusasiamiehiä koskevat valvontamaksut. 24 Muita määräyksiä ja ohjeita Valtion maksullista toimintaa koskevia määräyksiä ja ohjeita sisältyy valtiovarainministeriön antamaan määräykseen toiminta- ja taloussuunnittelusta sekä kehys- ja talousarvioehdotusten laadinnasta. 25 Valtion virastojen ja laitosten tulee budjetoida maksullista toimintaa koskevat tulonsa ja menonsa näiden määräysten mukaan. Määräyksessä on todettu (kohta ), että maksullisen toiminnan tuloihin rinnaste- 23
25 taan virastojen ja laitosten vastaanottama sponsorirahoitus sekä varsinaisen maksulainsäädännön soveltamisalan ulkopuolelle jäävä, pelkästään virastojen ja laitosten välillä harjoitettava maksullinen toiminta (esim. valtion sisäisen palvelukeskuksen tulot asiakasvirastoiltaan). Määräyksiin sisältyy (kohta ) myös määritelmä, jonka mukaan yhteisrahoitteista toimintaa on sellainen toiminta, johon saadaan rahoitusta joko valtion ulkopuolelta tai toiselta virastolta tai laitokselta ilman velvoitetta luovuttaa rahoittajalle välitöntä vastiketta. 2.2 Kirjanpitoyksiköt pitivät säädösperustaa joustavana Tarkastuksessa selvitettiin kirjanpitoyksiköiden näkemyksiä maksullisen toiminnan suoritetuotannon säädösperustan merkittävyydestä. Kysymyksellä pyrittiin hakemaan näkemyksiä erityisesti siitä, mikä säädös tai muu tekijä koettiin merkittäväksi maksullisen toiminnan ohjauksessa. Näkemyksistä on koottu yhteenveto oheiseen taulukkoon
26 Taulukko 3: Näkemyksiä kirjanpitoyksiköiden suoritetuotannon säädösperustasta. KIRJANPITO- YKSIKKÖ MPL, MPA MaksuA ErillisL Muu VM:n hallinnonala VM VK Tulli Verohallinto VRK ESavi MMM:n hallinnonala MMMtike MML MTT TEM:n hallinnonala VTT PRH TEKES Kivi EMV selvä merkitys jonkin verran merkitystä vähän merkitystä Kirjanpitoyksiköistä viisi katsoi maksuperustelain (150/1992) ja -asetuksen (211/1992) sekä niin sanotun kirjanpitoyksikön oman maksuasetuksen muodostavan yhdessä yhdistelmän, jolla oli selvä merkitys yksikön maksulliselle toiminnalle. Kaksi yksikköä piti maksuperustelakia ja -asetusta niin ikään merkittävinä. MML katsoi erityismaksulainsäädännön jonkin verran merkittäväksi; esimerkkinä viitattiin muun muassa kiinteistönmuodostamislakiin (554/1995) ja -asetukseen (1189/1996) sekä lakiin uusjakojen tukemisesta (24/1981), mutta tässä yhteydessä ei mainittu omaa maksuasetusta. MTT puolestaan katsoi omalla maksuasetuksella olevan jonkin verran merkittävyyttä. Kolme kirjanpitoyksikköä katsoi maksuperustelain ja -asetuksen jonkin verran merkittäviksi. Näistä Tulli katsoi selvästi merkittäväksi EU:n lainsäädännön (Euroopan parlamentin ja neuvoston asetus (EU) N:o 952/2013 sekä 450/2008), VTT omat hinnoitteluohjeet vuosihinnastoineen ja PRH puolestaan erityismaksulainsäädännön. Nämä liittyvät siihen, että tullilai- 25
27 toksen toimien maksullisuutta säännellään EU:n niin kutsutulla tullikoodeksilla kaikissa EU:n jäsenmaissa, eikä siitä voida kansallisilla määräyksillä poiketa. Lisäksi Euroopan komissio voi puuttua asiaan, jos tullikoodeksia on tulkittu väärin. VTT:n tapauksessa kyse taas on siitä, että kaikki toiminta on liiketaloudellisesti hinnoiteltua ja toisaalta maksuasetus on viimeksi annettu vuonna 1996 (1033/1996). PRH:lla taas ei ole lainkaan maksuperustelain mukaista toimintaa, mutta PRH:n erityismaksulainsäädäntö on rakenteeltaan ja esitystavaltaan hyvin maksuperustelain kaltainen: Vuonna 2012 voimassa oli Patentti- ja rekisterihallituksen suoritteista perittävistä maksuista annetun lain (1032/1992) 5 :n nojalla työ- ja elinkeinoministeriön asetus Patentti- ja rekisterihallituksen maksullisista suoritteista (1085/2009). Viimeksi mainitussa asetuksessa on esitetty maksulliset julkisoikeudelliset suoritteet (1 ), alle omakustannusarvon hinnoitellut julkisoikeudelliset suoritteet (2 ) sekä maksuttomat suoritteet (3 ), ja lisäksi luetellaan suoritteet, jotka PRH hinnoittelee liiketaloudellisin perustein (4 ). Neljällä kirjanpitoyksiköllä näkemykset hajaantuivat: MMMtike ja Kilpailuvirasto katsoivat maksuperustelailla ja -asetuksella olevan jonkin verran merkittävyyttä, mutta MMMtike katsoi palvelusopimusten kautta tapahtuvan kustannusten korvauksen olevan merkittävyydeltään samaa tasoa. TEKESille maksuperustelailla ja -asetuksella oli vähemmän merkittävyyttä, koska rahoitusorganisaationa yhteisrahoitteinen toiminta on sille merkittävämpää. 27 EMV:lla taas maksullisen toiminnan osuus on ollut laskussa, kun osa toiminnasta kuten sähkö- ja maakaasuverkkomaksut on muuttunut veronluonteiseksi vuonna 2013 (L 950/2012). Valtiokonttori toi haastattelussa lisäksi esille sen, että erityismaksulainsäädännön takana voi olla hyviä hinnoitteluperusteita, mutta ne ovat kuitenkin monimutkaisia. Valtiokonttorin erityismaksulainsäädäntöön perustuvaa toimintaa ovat muun muassa MMM-lainojen ja tapaturmavakuutusten hoito, liikennevahingot, ryhmähenkivakuutusta vastaava etu sekä sotilaallinen kriisinhallinta. Maksuperustelain mukaista toimintaa harjoittaville kirjanpitoyksiköille virastoa tai laitosta koskeva maksuasetus on selvästi merkittävä. Näin on myös niissä tapauksissa, joissa maksuperustelainsäädännön rinnalla ainakin osa maksutuloista perustuu erityismaksulainsäädäntöön. Toisaalta asiaan on vaikuttanut jossain määrin se, että maksuasetukseen on voitu sisällyttää myös muun kuin maksuperustelain nojalla määräytyviä maksuja. Väestörekisterikeskuksen maksuasetus sisältää myös väestötietojärjestelmästä ja Väestörekisterikeskuksen varmennepalveluista annetun lain (661/2009) mukaiset suoritteet vuodesta 2009; laissa on viittaus maksuperustelakiin (72 1 mom.) ja maininta vastavuoroisuudesta (72 2 mom.). 28 Maanmittauslaitoksella maksuasetukseen sisältyvät muun muassa kiinteistötoimitusmaksusta annetun lain (558/1995) mukaiset kirjaamismaksut vuodesta 2013 alkaen. 29 Kansallisten säädösten merkitys näyttää myös jonkin verran väistyvän, kun maksujen sääntelyyn ja harjoitettavaan maksupolitiikkaan vaikuttaa EU:n yhteinen sääntely, kuten Tullin tapauksessa. Säännösten merkitys vaikuttaa myös jäävän vähemmälle tilanteessa, jossa huomattava osa maksutuloista muodostuu markkinahintaisista suoritteista. Esimerkiksi VTT:lle varainhoitovuonna 2012 maksutuloja kertyi noin 78,5 miljoonaa euroa, joka oli kolmanneksi eniten valtiolla maksuperustelain mukaisista liiketaloudellisista suoritteista
28 Maksuperustelakia voidaan pitää myös riittävän joustavana tarkastuksessa saatujen haastattelutietojen perusteella. Viranomaisen toimintaa koskevilla maksuasetuksilla taas voidaan määrätä tarkemmin kyseisen kirjanpitoyksikön toiminnan kannalta keskeiset maksullista toimintaa koskevat rajat ja puitteet. Lisäksi annettavaan maksuasetukseen voidaan, riippuen kyseisestä erityismaksulaista, yhdistää muiden lakien mukaan määräytyviä maksuja, jolloin asetuksen antoperusteena voi olla maksuperustelain rinnalla myös muita lakeja. Sekä valtiovarainministeriö että Valtiokonttori luonnehtivat haastatteluissa maksuperustelakia joustavaksi. Näin ollen säädännölliset lähtökohdat eivät välttämättä ole este asianomaisessa hallituksen esityksessä mainitulle sääntelyn yksinkertaistamiselle 9, vaikka maksulainsäädännön pohjalla ovat 1990-luvun alussa muotoillut perusteet ja rakenteet. Maksuliikkeen ja -järjestelmien voimakas muuttuminen ei myöskään osaltaan edellytä maksuperusteita koskevan sääntelyn kokonaisuudistusta, mutta alemmanasteisen sääntelyn ajantasaisuutta olisi perusteltua selvittää näiltä osin. Vallankäytön näkökulmasta valtiovarainministeriöllä ja valtioneuvoston raha-asiainvaliokunnalla on merkittävä asema käsiteltäessä kirjanpitoyksiköiden maksuasetuksia tai erityismaksulainsäädäntöä koskevia lakiehdotuksia. Valtioneuvoston määräyksen mukaan raha-asiainvaliokunnassa käsitellään asiat, jotka koskevat valtion vero-, maksu- ja muiden tulojen perusteita tai toisaalta valtion maksujen vahvistamista, kun esityksessä on kysymys vuositasolla vähintään euron määräisestä maksutulosta tai valtiovarainministeriö ei ole lausunnossaan puoltanut maksujen vahvistamista ehdotetulla tavalla. 31 Käytännössä kyseinen määräys merkitsee sitä, että taloudellisesti merkittävät maksuasetukset on saatettava raha-asiainvaliokunnan käsittelyyn. Lisäksi on vakiintunut sellainen käytäntö, että edellä mainittuun yhden miljoonan euron rajaan luetaan mukaan myös liiketaloudellisesti hinnoiteltavan toiminnan tulot, vaikka näiden osalta toimivalta onkin kyseisellä virastolla tai laitoksella. Tämän takia valtiovarainministeriö pystyy käytännössä näin vaikuttamaan huomattavasti yksittäisen kirjanpitoyksikön maksupolitiikkaan, vaikka maksuperustelaki sananmuodon mukaan viittaakin asianomaisen hallinnonalan ministeriön toimivaltaan. Kun perustuslaissa edellytetään yksilöiden oikeuksien ja velvollisuuksien perusteista säätämistä lain tasolla, johtaa maksuperustelaista poikkeaminen väistämättä lakitasoisen sääntelyn tarpeeseen. Tästä näkökulmasta yksittäisten erityismaksulakien tarve maksuperustelain rinnalla olisi perusteltua arvioida uudelleen. Maksuperustelaki on joustava Erityismaksulainsäädännön perustelujen ajanmukaisuus arvioitavaksi? Ovatko eritysmaksulait tarpeellisia ja riittääkö yleislaki? 27
29 2.3 Tulosohjauksella on merkitystä lainsäädännön rinnalla Tarkastuksessa selvitettiin, mitä ohjausvälinettä tai -muotoa kirjanpitoyksiköissä pidettiin merkittävänä maksullisessa toiminnassa. Taulukko 4: Kirjanpitoyksiköille annetusta maksullisen toiminnan ohjauksesta. KIRJANPITO- YKSIKKÖ Tulosohjaus Strategia tms. Maposelvitys tms. Muu VM:n hallinnonala VM VK Tulli Verohallinto VRK ESavi MMM:n hallinnonala MMMtike MML MTT TEM:n hallinnonala VTT PRH TEKES Kivi EMV selvä merkitys jonkin verran merkitystä vähän merkitystä Kaikki tarkastuksen kohteena olleet kirjanpitoyksiköt ilmoittivat merkittäväksi maksullisen toiminnan ohjaajaksi vuosittaisen tulosohjauksen hallinnonalan ministeriön kanssa. Seitsemän kirjanpitoyksikköä katsoi tulosohjauksen selvästi merkittäväksi. Toisena asiana viisi kirjanpitoyksikköä mainitsi hallinnonalan strategian (myös viraston tai laitoksen oma strategia, jolle oli ministeriön hyväksyntä tai vahvistus). Lisäksi Kilpailuviras- 28
30 to korosti ministeriön strategian merkitystä. Toisaalta myös tulosohjauksen lähtökohtana on strategia, mutta sen yhteys maksulliseen toimintaan ei vaikuta selvältä. Kuusi kirjanpitoyksikköä mainitsi myös hallinnonalan maksupolitiikkaselvityksen. Valtiovarainministeriön hallinnonalalla viitattiin selvitykseen 32 vuodelta 2001, jonka oli tarkoitus toimia esikuvana muille hallinnonaloille. MMM:n hallinnonalalla tarkoitettiin puolestaan MMM:n muistiota 33 vuodelta 2003, joka MMM:n mukaan on vuonna 2012 käyty läpi ja jonka on todettu olevan edelleen pääosiltaan ajankohtainen. TEM:n hallinnonalalla puolestaan viitattiin TEM:n suunnitelmiin 34 päivittää hallinnonalan maksupolitiikka vuonna Maksupolitiikkaa koskevia selvityksiä on käsitelty jäljempänä luvussa 3.3 Ministeriökohtaisia maksupolitiikkaselvityksiä tehtiin 2000-luvulla ja 3.4 Valtion maksullisesta toiminnasta on saatavilla koottuja numeerisia tietoja. Lisäksi mainittiin viisi muuta maksullista toimintaa ohjaavaa tekijää, joilla oli jonkin verran merkitystä. Verohallinto toi esiin lainsäädännön ohjaavan vaikutuksen, sillä muiden viranomaisten tai toimijoiden oikeudesta saada verotustietoja säädetään yli 100 säännöksessä, joista osassa on säädetty myös tietoluovutuksen maksuttomuudesta. MMMtike puolestaan mainitsi MMM:n asettaman asiakasohjausryhmän, jossa on edustettuna keskeiset viraston asiakkaat. MTT totesi, että tutkimuslaitoksen (maksullisen) toiminnan sisältötavoitteet määräytyvät asiakaskunnassa, johon luetaan myös tutkimusrahoittajat (yhteisrahoitteinen toiminta). VTT korosti myös tutkimuslaitoksen näkökulmaa ja mainitsi johtokunnan hyväksymän strategian. EMV:n näkökulmasta myös poliittisella ohjauksella oli jonkin verran merkitystä päästökauppamaksuissa. Tarkastushavaintona voidaan sanoa, että maksuperuste- ja erityismaksulainsäädännön rinnalla vuosittainen tulosohjaus vaikuttaa maksulliseen toimintaan, mutta myös kymmenen vuotta vanhoilla maksupolitiikkaselvityksillä on edelleen merkityksensä. Vaikuttaa myös siltä, että strategioiden ohjausvaikutukset maksulliseen toimintaan ovat usein epäselviä ja jäsentymättömiä Yleisesti ohjaus on riittävää Kolmantena asiana selvitettiin näkemyksiä kirjanpitoyksiköille annetun maksullisen toiminnan ohjauksen riittävyydestä. Tässä käsiteltiin maksuperuste- tai erityismaksulainsäädännön rinnalla käytännön toimintaan (maksupolitiikkatoimenpiteisiin) kohdistuvaa yksityiskohtaisempaa ohjausta sekä ohjeita. Tämän tyyppistä ohjausta saattoi sisältyä suositusluonteisena työryhmän tai selvitysmiehen raporttiin taikka vastaavaan asiakirjaan. 29